กฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา พ.ศ. 2545
วันที่ประกาศ: 2002-09-24

content: กฎกระทรวง กำหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. ๒๕๔๕
content: อาศัยอำนาจตามความในมาตรา ๕ มาตรา ๑๒ (๑) วรรคสอง และมาตรา ๓๔ (๑๕) แห่งพระราชบัญญัติคนเข้าเมือง พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวง ฉบับที่ ๖ (พ.ศ. ๒๕๒๓) ออกตามความในพระราชบัญญัติคนเข้าเมือง พ.ศ. ๒๕๒๒ (๒) กฎกระทรวง ฉบับที่ ๙ (พ.ศ. ๒๕๒๙) ออกตามความในพระราชบัญญัติคนเข้าเมือง พ.ศ. ๒๕๒๒ (๓) กฎกระทรวง ฉบับที่ ๑๐ (พ.ศ. ๒๕๒๙) ออกตามความในพระราชบัญญัติคนเข้าเมือง พ.ศ. ๒๕๒๒ (๔) กฎกระทรวง ฉบับที่ ๑๓ (พ.ศ.
sectionNo: 1
content: ๒๕๓๐) ออกตามความในพระราชบัญญัติคนเข้าเมือง พ.ศ. ๒๕๒๒ (๕) กฎกระทรวง ฉบับที่ ๑๖ (พ.ศ. ๒๕๓๖) ออกตามความในพระราชบัญญัติคนเข้าเมือง พ.ศ. ๒๕๒๒ (๖) กฎกระทรวง ฉบับที่ ๑๙ (พ.ศ. ๒๕๓๘) ออกตามความในพระราชบัญญัติคนเข้าเมือง พ.ศ. ๒๕๒๒ (๗) กฎกระทรวง ฉบับที่ ๒๒ (พ.ศ. ๒๕๔๐) ออกตามความในพระราชบัญญัติคนเข้าเมือง พ.ศ.
sectionNo: 1
content: ๒๕๒๒ (๘) กฎกระทรวง ฉบับที่ ๒๕ (พ.ศ. ๒๕๔๒) ออกตามความในพระราชบัญญัติคนเข้าเมือง พ.ศ. ๒๕๒๒
sectionNo: 2
content: ข้อ ๒ การตรวจลงตราหนังสือเดินทางหรือเอกสารใช้แทนหนังสือเดินทางตามมาตรา ๑๒ (๑) วรรคสอง มี ๘ ประเภท คือ (๑) ประเภททูต (๒) ประเภทราชการ (๓) ประเภทคนอยู่ชั่วคราว (๔) ประเภทนักท่องเที่ยว (๕) ประเภทคนเดินทางผ่านราชอาณาจักร (๖) ประเภทคนเข้ามามีถิ่นที่อยู่ในราชอาณาจักรตามมาตรา ๔๑ (๗)
sectionNo: 2
content: ประเภทคนเข้าเมืองนอกกำหนดจำนวนคนต่างด้าวซึ่งจะเข้ามามีถิ่นที่อยู่ในราชอาณาจักรเป็นรายปี (๘) ประเภทอัธยาศัยไมตรี
sectionNo: 3
content: ข้อ ๓ การตรวจลงตราประเภททูต ให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อปฏิบัติการอย่างใดอย่างหนึ่ง ดังต่อไปนี้ (๑) การปฏิบัติหน้าที่ทางทูตหรือกงสุล (๒) การปฏิบัติหน้าที่ทางราชการ ทั้งนี้ ให้ผู้ถือหนังสือเดินทางทูต หนังสือเดินทางสหประชาชาติที่เทียบเท่าหนังสือเดินทางทูต
sectionNo: 3
content: หรือหนังสือเดินทางสหภาพยุโรป ยื่นขอรับการตรวจลงตราต่อสถานทูตหรือสถานกงสุลไทย พร้อมกับหนังสือขอรับการตรวจลงตราสำหรับผู้นั้นจากกระทรวงการต่างประเทศ สถานทูต หรือสถานกงสุลของประเทศผู้ถือหนังสือเดินทางทูต องค์การหรือหน่วยงานสหประชาชาติ หรือหน่วยงานสหภาพยุโรป แล้วแต่กรณี
sectionNo: 4
content: ข้อ ๔ การตรวจลงตราประเภทราชการ ให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อการปฏิบัติหน้าที่ทางราชการ โดยผู้ถือหนังสือเดินทางราชการ หนังสือเดินทางสหประชาชาติที่เทียบเท่าหนังสือเดินทางราชการ หรือหนังสือเดินทางสหภาพยุโรป ต้องยื่นขอรับการตรวจลงตราต่อสถานทูตหรือสถานกงสุลไทย
sectionNo: 4
content: พร้อมกับหนังสือขอรับการตรวจลงตราสำหรับผู้นั้นจากกระทรวงการต่างประเทศ สถานทูต หรือสถานกงสุลของประเทศผู้ถือหนังสือเดินทางราชการ องค์การหรือหน่วยงานสหประชาชาติ หรือหน่วยงานสหภาพยุโรป แล้วแต่กรณี
sectionNo: 5
content: ข้อ ๕ การตรวจลงตราประเภทคนอยู่ชั่วคราว ให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อปฏิบัติการอย่างใดอย่างหนึ่ง ดังต่อไปนี้ (๑) การปฏิบัติหน้าที่ทางราชการ (๒) ธุรกิจ (๓) การลงทุนที่ได้รับความเห็นชอบจากกระทรวง ทบวง กรม ที่เกี่ยวข้อง (๔)
sectionNo: 5
content: การลงทุนหรือการอื่นที่เกี่ยวกับการลงทุนภายใต้บังคับกฎหมายว่าด้วยการส่งเสริมการลงทุน (๕) การศึกษาหรือดูงาน (๖) การปฏิบัติหน้าที่สื่อมวลชน (๗) การเผยแพร่ศาสนาที่ได้รับความเห็นชอบจากกระทรวง ทบวง กรม ที่เกี่ยวข้อง (๘) การค้นคว้าทางวิทยาศาสตร์หรือฝึกสอนในสถาบันการค้นคว้าหรือสถาบันการศึกษาในราชอาณาจักร
sectionNo: 5
content: (๙) การปฏิบัติงานด้านช่างฝีมือหรือผู้เชี่ยวชาญ (๑๐) การอื่นตามที่กำหนดในข้อ ๑๔ ทั้งนี้ ให้ผู้ถือหนังสือเดินทางหรือเอกสารใช้แทนหนังสือเดินทางยื่นขอรับการตรวจลงตราต่อสถานทูต สถานกงสุลไทย หรือสำนักงานตรวจคนเข้าเมือง แล้วแต่กรณี
sectionNo: 6
content: ข้อ ๖ การตรวจลงตราประเภทนักท่องเที่ยว ให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อการท่องเที่ยว โดยผู้ถือหนังสือเดินทางหรือเอกสารใช้แทนหนังสือเดินทางต้องยื่นขอรับการตรวจลงตราต่อสถานทูตหรือสถานกงสุลไทย
sectionNo: 6
content: ในกรณีที่เป็นการเดินทางเข้ามาในราชอาณาจักรเพื่อการท่องเที่ยวไม่เกินสิบห้าวัน
sectionNo: 6
content: หากผู้เดินทางเข้ามาในราชอาณาจักรเป็นผู้มีสัญชาติของประเทศที่รัฐมนตรีกำหนดโดยความเห็นชอบของคณะรัฐมนตรีและมีสัญชาติของประเทศที่ออกหนังสือเดินทางหรือเอกสารที่ใช้แทนหนังสือเดินทางและมีตั๋วหรือเอกสารที่ใช้เดินทางซึ่งชำระค่าโดยสารครบถ้วนแล้ว
sectionNo: 6
content: สำหรับใช้เดินทางกลับออกไปนอกราชอาณาจักรภายในกำหนดเวลาไม่เกินสิบห้าวันนับแต่วันที่เดินทางเข้ามาในราชอาณาจักร ผู้เดินทางเข้ามาในราชอาณาจักรดังกล่าวจะยื่นขอรับการตรวจลงตราต่อพนักงานเจ้าหน้าที่สำนักงานตรวจคนเข้าเมือง ณ ช่องทางอนุญาตของด่านตรวจคนเข้าเมืองตามที่รัฐมนตรีกำหนดก็ได้
sectionNo: 6
content: ในกรณีที่เป็นการเดินทางเข้ามาในราชอาณาจักรเพื่อการท่องเที่ยวตามความตกลงระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชาสำหรับการอนุวัติการตรวจลงตราเดียวในกรอบยุทธศาสตร์ความร่วมมือทางเศรษฐกิจ อิรวดี - เจ้าพระยา - แม่โขง ซึ่งทำเมื่อวันที่ ๑๗ ธันวาคม พ.ศ. ๒๕๕๐
sectionNo: 6
content: ผู้ถือหนังสือเดินทางหรือเอกสารใช้แทนหนังสือเดินทางต้องยื่นเรื่องขอรับการตรวจลงตราเดียวในกรอบยุทธศาสตร์ความร่วมมือทางเศรษฐกิจ อิรวดี - เจ้าพระยา – แม่โขง ต่อสถานทูตหรือสถานกงสุลไทยหรือต่อสถานทูตหรือสถานกงสุลกัมพูชา
sectionNo: 6
content: แต่ในกรณีที่ยื่นเรื่องขอรับการตรวจลงตราเดียวต่อสถานทูตหรือสถานกงสุลกัมพูชาและได้รับความเห็นชอบให้ตรวจลงตราเดียวจากกระทรวงการต่างประเทศ ให้เดินทางเข้ามาในราชอาณาจักรตามช่องทางอนุญาตของด่านตรวจคนเข้าเมืองที่รัฐมนตรีกำหนด
sectionNo: 6
content: โดยเสียค่าธรรมเนียมการตรวจลงตราให้แก่พนักงานเจ้าหน้าที่สำนักงานตรวจคนเข้าเมืองประจำช่องทางอนุญาตของด่านตรวจคนเข้าเมืองนั้น
sectionNo: 7
content: ข้อ ๗ การตรวจลงตราประเภทคนเดินทางผ่านราชอาณาจักร ให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อปฏิบัติการอย่างใดอย่างหนึ่ง ดังต่อไปนี้ (๑) การเล่นกีฬา (๒) การเดินทางผ่านราชอาณาจักร (๓) การเป็นผู้ควบคุมพาหนะหรือคนประจำพาหนะที่เข้ามายังท่า สถานี หรือท้องที่ในราชอาณาจักร
sectionNo: 7
content: ทั้งนี้ ให้ผู้ถือหนังสือเดินทางหรือเอกสารใช้แทนหนังสือเดินทางยื่นขอรับการตรวจลงตราต่อสถานทูตหรือสถานกงสุลไทย
sectionNo: 8
content: ข้อ ๘ การตรวจลงตราประเภทคนเข้ามามีถิ่นที่อยู่ในราชอาณาจักร ให้จำกัดเฉพาะการขอรับการตรวจลงตราเข้ามาในราชอาณาจักรเพื่อการเข้ามามีถิ่นที่อยู่ในราชอาณาจักรตามมาตรา ๔๑ โดยผู้ถือหนังสือเดินทางหรือเอกสารใช้แทนหนังสือเดินทางต้องยื่นขอรับการตรวจลงตราต่อสถานทูตหรือสถานกงสุลไทย
sectionNo: 9
content: ข้อ ๙ การตรวจลงตราประเภทคนเข้าเมืองนอกกำหนดจำนวนคนต่างด้าวซึ่งจะเข้ามามีถิ่นที่อยู่ในราชอาณาจักรเป็นรายปี ให้จำกัดเฉพาะการขอรับการตรวจลงตราเพื่อกลับเข้ามามีถิ่นที่อยู่ในราชอาณาจักร โดยผู้ถือหนังสือเดินทางต้องยื่นขอรับการตรวจลงตราต่อพนักงานเจ้าหน้าที่ ณ สำนักงานตรวจคนเข้าเมือง
sectionNo: 9
content: พร้อมกับใบสำคัญถิ่นที่อยู่ที่พนักงานเจ้าหน้าที่ได้ทำหลักฐานการแจ้งออกไปนอกราชอาณาจักรเพื่อกลับเข้ามาอีกตามมาตรา ๕๐
sectionNo: 10
content: ข้อ ๑๐ การตรวจลงตราประเภทอัธยาศัยไมตรี ให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อปฏิบัติการอย่างใดอย่างหนึ่ง ดังต่อไปนี้ (๑) การขอรับการตรวจลงตราของผู้ถือหนังสือเดินทางทูต หนังสือเดินทางราชการ
sectionNo: 10
content: หนังสือเดินทางสหประชาชาติที่เทียบเท่าหนังสือเดินทางทูตหรือหนังสือเดินทางราชการ หรือหนังสือเดินทางสหภาพยุโรป เพื่อการอื่นนอกจากที่ระบุในข้อ ๓ (๑) หรือ (๒) หรือข้อ ๔ (๒) การขอรับการตรวจลงตราของผู้ถือหนังสือเดินทางหรือเอกสารใช้แทนหนังสือเดินทาง นอกจากกรณีตาม (๑)
sectionNo: 10
content: ซึ่งเข้ามาในราชอาณาจักรในฐานะเป็นพระราชอาคันตุกะ ราชอาคันตุกะ แขกของรัฐบาลหรือหน่วยงานของรัฐ ทั้งนี้ ให้ผู้ถือหนังสือเดินทางหรือเอกสารใช้แทนหนังสือเดินทางยื่นขอรับการตรวจลงตราต่อสถานทูตหรือสถานกงสุลไทย
sectionNo: 11
content: ข้อ ๑๑ ให้สถานทูตหรือสถานกงสุลไทยมีอำนาจตรวจลงตราตามข้อ ๒ (๑) (๒) (๓) (๔) (๕) และ (๘) ให้สถานทูตหรือสถานกงสุลไทยมีอำนาจตรวจลงตราตามข้อ ๒ (๖) เมื่อผู้ยื่นขอรับการตรวจลงตราได้รับอนุญาตให้เข้ามามีถิ่นที่อยู่ในราชอาณาจักรจากคณะกรรมการพิจารณาคนเข้าเมืองโดยความเห็นชอบของรัฐมนตรี
sectionNo: 11
content: ให้พนักงานเจ้าหน้าที่สำนักงานตรวจคนเข้าเมืองมีอำนาจตรวจลงตราตามข้อ ๒ (๓) สำหรับคนต่างด้าวที่ได้รับการยกเว้นการตรวจลงตราตามข้อ ๑๓ ที่มิใช่ผู้ถือหนังสือเดินทางประเภททูตหรือประเภทราชการ ซึ่งประสงค์จะอยู่ในราชอาณาจักรต่อไปเป็นการชั่วคราวเพื่อปฏิบัติการอย่างใดอย่างหนึ่งตามข้อ ๕
sectionNo: 11
content: ให้พนักงานเจ้าหน้าที่สำนักงานตรวจคนเข้าเมืองมีอำนาจตรวจลงตราตามข้อ ๒ (๔) และ (๗) ให้พนักงานเจ้าหน้าที่สำนักงานตรวจคนเข้าเมืองมีอำนาจเปลี่ยนประเภทการตรวจลงตราหนังสือเดินทางหรือเอกสารใช้แทนหนังสือเดินทางจากประเภทนักท่องเที่ยวตามข้อ ๒ (๔) หรือประเภทคนเดินทางผ่านราชอาณาจักรตามข้อ ๒ (๕)
sectionNo: 11
content: ให้เป็นประเภทคนอยู่ชั่วคราวตามข้อ ๒ (๓) ได้ ให้กระทรวงการต่างประเทศมีอำนาจเปลี่ยนประเภทการตรวจลงตราหนังสือเดินทางหรือเอกสารใช้แทนหนังสือเดินทางจากประเภทอื่นใดตามข้อ ๒ ให้เป็นประเภททูตตามข้อ ๒ (๑) ประเภทราชการตามข้อ ๒ (๒) หรือประเภทอัธยาศัยไมตรีตามข้อ ๒ (๘) ได้
sectionNo: 11
content: หลักเกณฑ์และวิธีการในการตรวจและการเปลี่ยนประเภทการตรวจลงตราให้เป็นไปตามระเบียบที่ผู้บัญชาการตำรวจแห่งชาติหรือปลัดกระทรวงการต่างประเทศ แล้วแต่กรณี กำหนดโดยประกาศในราชกิจจานุเบกษา ทั้งนี้ โดยความเห็นชอบของคณะกรรมการพิจารณาคนเข้าเมือง
sectionNo: 12
content: ข้อ ๑๒ ให้พนักงานเจ้าหน้าที่สำนักงานตรวจคนเข้าเมืองมีอำนาจเปลี่ยนประเภทการตรวจลงตราหนังสือเดินทางหรือเอกสารใช้แทนหนังสือเดินทางจากประเภทนักท่องเที่ยวตามข้อ ๒ (๔) เป็นประเภทคนอยู่ชั่วคราวตามข้อ ๒ (๓)
sectionNo: 12
content: ให้แก่คนต่างด้าวซึ่งเดินทางเข้ามาในราชอาณาจักรเพื่อประกอบธุรกิจเกี่ยวกับการจัดตั้งสำนักงานผู้แทนของนิติบุคคลต่างประเทศในธุรกิจการค้าระหว่างประเทศในประเทศไทย หรือประกอบธุรกิจเกี่ยวกับการจัดตั้งสำนักงานภูมิภาคของบริษัทข้ามชาติในประเทศไทยได้
sectionNo: 12
content: โดยการประกอบธุรกิจดังกล่าวจะต้องได้รับใบอนุญาตประกอบธุรกิจตามกฎหมายเกี่ยวกับการประกอบธุรกิจของคนต่างด้าว จากกรมทะเบียนการค้า กระทรวงพาณิชย์ แล้ว
sectionNo: 13
content: ข้อ ๑๓ การยกเว้นการตรวจลงตราตามมาตรา ๑๒ (๑) ให้เป็นไปตามหลักเกณฑ์ วิธีการ และเงื่อนไข ดังต่อไปนี้ (๑) ผู้ถือหนังสือเดินทางของประเทศที่รัฐบาลของประเทศนั้นได้ทำความตกลงไว้กับรัฐบาลไทย (๒)
sectionNo: 13
content: ผู้ถือหนังสือเดินทางซึ่งเดินทางมาจากประเทศที่ไม่มีสถานทูตหรือสถานกงสุลไทยตั้งอยู่ตามที่รัฐมนตรีกำหนดโดยความเห็นชอบของคณะรัฐมนตรี (๓) ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวภายใต้เงื่อนไข ดังต่อไปนี้ (ก)
sectionNo: 13
content: มีสัญชาติของประเทศที่รัฐมนตรีกำหนดโดยความเห็นชอบของคณะรัฐมนตรี และมีสัญชาติของประเทศที่ออกหนังสือเดินทางหรือเอกสารใช้แทนหนังสือเดินทางนั้น (ข) เข้ามาในราชอาณาจักรโดยพาหนะขนส่งคนโดยสารประเภทเครื่องบินหรือเรือเดินทะเลที่มีขนาดตั้งแต่ห้าร้อยตันรียีสเตอร์ขึ้นไป
sectionNo: 13
content: หรือตามช่องทางอนุญาตของด่านตรวจคนเข้าเมือง หรือด่านพรมแดนที่เป็นเขตติดต่อกับประเทศมาเลเซีย หรือตามช่องทางอนุญาตของด่านตรวจคนเข้าเมืองอื่นตามที่รัฐมนตรีกำหนด และ (ค) ถ้าเข้ามาในราชอาณาจักรโดยพาหนะขนส่งคนโดยสารประเภทเครื่องบิน เรือเดินทะเล รถไฟ รถขนส่งคนโดยสาร รถยนต์รับจ้าง รถยนต์บริการทัศนาจร
sectionNo: 13
content: หรือรถจักรยานยนต์รับจ้าง ต้องมี ๑) ตั๋วหรือเอกสารที่ใช้เดินทางอย่างใดอย่างหนึ่งของเจ้าของพาหนะหรือผู้ควบคุมพาหนะที่ชำระค่าโดยสารครบถ้วนแล้ว สำหรับใช้เดินทางกลับออกไปนอกราชอาณาจักรได้ภายในกำหนดเวลาตามวรรคสอง หรือ ๒)
sectionNo: 13
content: เอกสารหลักฐานของเจ้าของพาหนะหรือผู้ควบคุมพาหนะแสดงการจองที่นั่งในพาหนะที่ชำระค่าโดยสารครบถ้วนแล้ว สำหรับใช้เดินทางกลับออกไปนอกราชอาณาจักรได้ภายในกำหนดเวลาตามวรรคสอง ทั้งนี้ เว้นแต่บุคคลซึ่งมีสัญชาติมาเลเซียหรือบุคคลซึ่งมีสัญชาติอื่นตามที่รัฐมนตรีกำหนด
sectionNo: 13
content: ซึ่งเข้ามาในราชอาณาจักรโดยพาหนะขนส่งคนโดยสารประเภทรถขนส่งคนโดยสาร รถยนต์รับจ้าง รถยนต์บริการทัศนาจร หรือรถจักรยานยนต์รับจ้าง ตามช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับประเทศมาเลเซีย ไม่ต้องมีตั๋วหรือเอกสารตาม ๑) หรือ ๒) หรือ (๔)
sectionNo: 13
content: ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการประชุมหรือการแข่งขันกีฬาระหว่างประเทศ ซึ่งรัฐบาลไทยเป็นเจ้าภาพหรือที่ได้รับความเห็นชอบจากกระทรวง ทบวง กรมที่เกี่ยวข้อง (๕)
sectionNo: 13
content: ผู้ถือหนังสือเดินทางหรือเอกสารใช้แทนหนังสือเดินทางของประเทศสมาชิกกลุ่มความร่วมมือทางเศรษฐกิจเอเชีย - แปซิฟิก (Asia-Pacific Economic Cooperation : APEC) และมีบัตรเดินทางสำหรับนักธุรกิจเอเปค (APEC Business Travel Card : ABTC) ซึ่งเข้ามาในราชอาณาจักรเป็นการชั่วคราวเพื่อประกอบธุรกิจ (๖)
sectionNo: 13
content: ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลในสถานพยาบาลตามกฎหมายว่าด้วยสถานพยาบาล โดยมีสัญชาติของประเทศที่รัฐมนตรีกำหนดโดยความเห็นชอบของคณะรัฐมนตรี และมีสัญชาติของประเทศที่ออกหนังสือเดินทางหรือเอกสารใช้แทนหนังสือเดินทางนั้น
sectionNo: 13
content: ซึ่งรวมถึงผู้ติดตามของบุคคลดังกล่าวจำนวนไม่เกินสี่คน ได้แก่ บิดา มารดา คู่สมรส บุตร บุตรบุญธรรม หรือผู้ดูแลผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาล โดยผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลได้ให้ความยินยอมเกี่ยวกับผู้ติดตามนั้นแล้ว
sectionNo: 13
content: ทั้งนี้ ภายใต้เงื่อนไข ดังต่อไปนี้ (ก) ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลในสถานพยาบาล ต้องมีเอกสารเกี่ยวกับการรักษาพยาบาลที่ออกโดยสถานพยาบาลในประเทศไทยตามประกาศรายชื่อที่กระทรวงสาธารณสุขกำหนด หรือออกโดยกระทรวงสาธารณสุข
sectionNo: 13
content: เพื่อนำมาแสดงต่อพนักงานเจ้าหน้าที่ เช่น เอกสารการนัดหมาย เอกสารการรับรองของแพทย์ เอกสารยืนยันการรักษาพยาบาล หรือเอกสารทางการแพทย์ประเภทอื่น พร้อมทั้งเอกสารทางการเงินเกี่ยวกับค่าใช้จ่ายในการรักษาพยาบาล เช่น ใบรับรองค่าใช้จ่ายตามสิทธิ เอกสารทางการเงินอื่น ๆ ซึ่งออกโดยหน่วยงานที่เกี่ยวข้องในต่างประเทศ
sectionNo: 13
content: (ข) ในกรณีที่ผู้ติดตามของผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลในสถานพยาบาลนั้น เป็นบิดา มารดา คู่สมรส บุตร หรือบุตรบุญธรรม ผู้นั้นต้องมีเอกสารที่แสดงถึงความสัมพันธ์ในครอบครัวมาแสดงต่อพนักงานเจ้าหน้าที่ เช่น สำเนาทะเบียนบ้าน
sectionNo: 13
content: สำเนาบัตรประจำตัวประชาชน สำเนาทะเบียนสมรส สำเนาสูติบัตร สำเนาใบรับรองบุตร หรือหนังสือรับรองจากผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลในกรณีที่ไม่ได้จดทะเบียนสมรส สำหรับกรณีของผู้ดูแลผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาล
sectionNo: 13
content: จะต้องมีสัญญาจ้าง หรือหนังสือรับรองจากผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลมาแสดงต่อพนักงานเจ้าหน้าที่ด้วย ทั้งนี้ ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาล
sectionNo: 13
content: ต้องจัดทำเอกสารแสดงรายชื่อผู้ติดตามดังกล่าวพร้อมลงลายมือชื่อรับรองเอกสารด้วย ผู้ซึ่งได้รับการยกเว้นการตรวจลงตราตาม (๒) (๓) หรือ (๔) ให้อยู่ในราชอาณาจักรไม่เกินสามสิบวันนับแต่วันที่เดินทางเข้ามาในราชอาณาจักร สำหรับผู้ซึ่งได้รับการยกเว้นการตรวจลงตราตาม (๕) หรือ (๖)
sectionNo: 13
content: ให้อยู่ในราชอาณาจักรได้ไม่เกินเก้าสิบวันนับแต่วันที่เดินทางเข้ามาในราชอาณาจักร ผู้ซึ่งเข้ามาในราชอาณาจักรเป็นการชั่วคราวเพื่อการท่องเที่ยวตาม (๓) ทางช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับพรมแดนทางบก ให้เข้ามาในราชอาณาจักรได้ไม่เกินสองครั้งต่อปีปฏิทิน
sectionNo: 13
content: ยกเว้นบุคคลซึ่งมีสัญชาติมาเลเซียหรือบุคคลซึ่งมีสัญชาติของประเทศอื่นที่รัฐมนตรีกำหนด อาจเข้ามาในราชอาณาจักรเกินสองครั้งต่อปีปฏิทินก็ได้
sectionNo: 14
content: ข้อ ๑๔ ให้กำหนดการสำหรับคนต่างด้าวซึ่งจะเข้ามาในราชอาณาจักรเป็นการชั่วคราวได้ตามมาตรา ๓๔ (๑๕) ดังต่อไปนี้ (๑) การปฏิบัติหน้าที่หรือภารกิจในครอบครัวของคนต่างด้าวซึ่งเข้ามาในราชอาณาจักรเป็นการชั่วคราวตามมาตรา ๓๔ (๑) (๒) (๕) (๖) (๗) (๑๐) (๑๑) (๑๒) (๑๓) และ (๑๔) โดยเป็นบิดา มารดา คู่สมรส
sectionNo: 14
content: หรือบุตรซึ่งอยู่ในความอุปการะและเป็นส่วนแห่งครัวเรือนของบุคคลดังกล่าว หรือโดยเป็นคนรับใช้ส่วนตัวตามมาตรา ๑๕ (๗) (๒) การให้ความอุปการะแก่หรือรับความอุปการะจากบุคคลสัญชาติไทย หรือบุคคลผู้มีถิ่นที่อยู่ในราชอาณาจักร โดยเป็นบิดา มารดา คู่สมรส
sectionNo: 14
content: หรือบุตรซึ่งอยู่ในความอุปการะและเป็นส่วนแห่งครัวเรือนของบุคคลดังกล่าว (๓) การปฏิบัติหน้าที่ให้แก่รัฐวิสาหกิจหรือองค์การกุศลสาธารณะ (๔) การเข้ามาในฐานะผู้สูงอายุเพื่อใช้ชีวิตในบั้นปลาย (๕) การเข้ามาของผู้เคยมีสัญชาติไทยเพื่อเยี่ยมญาติหรือขอกลับเข้ามาอยู่ในราชอาณาจักร (๖)
sectionNo: 14
content: การเข้ามาเพื่อรับการรักษาพยาบาล (๗) การเข้ามาเพื่อเป็นผู้ฝึกสอนนักกีฬาตามความต้องการของทางราชการ (๘) การเข้ามาของคู่ความและพยานเพื่อดำเนินกระบวนพิจารณาอันเกี่ยวกับคดี
sectionNo: 15
content: ข้อ ๑๕ บรรดาระเบียบหรือคำสั่งของสำนักงานตรวจคนเข้าเมืองหรือกระทรวงการต่างประเทศเกี่ยวกับหลักเกณฑ์และวิธีการในการตรวจหรือการเปลี่ยนประเภทการตรวจลงตราที่ใช้อยู่ก่อนวันที่กฎกระทรวงนี้ใช้บังคับ ให้ยังคงใช้บังคับต่อไปได้เท่าที่ไม่ขัดหรือแย้งกับกฎกระทรวงนี้ จนกว่าจะได้มีการออกระเบียบตามกฎกระทรวงนี้
sectionNo: 15
content: แต่ทั้งนี้ จะต้องไม่เกินหกเดือนนับแต่วันที่กฎกระทรวงนี้ใช้บังคับ
sectionNo: 16
content: ข้อ ๑๖ บรรดาคำขอใบอนุญาตประกอบธุรกิจตามข้อ ๑๒ ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณา ให้ถือว่าคำขอนั้นเป็นคำขอตามกฎกระทรวงนี้โดยอนุโลม
content: ให้ไว้ ณ วันที่ ๑๖ สิงหาคม พ.ศ. ๒๕๔๕ ร้อยตำรวจเอก ปุระชัย เปี่ยมสมบูรณ์ รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากได้มีการกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตราให้แก่คนต่างด้าวไว้ในกฎกระทรวงหลายฉบับอันมีผลทำให้การใช้กฎหมายเกิดความไม่สะดวก สมควรนำหลักเกณฑ์ วิธีการ
content: และเงื่อนไขดังกล่าวมากำหนดไว้ในกฎกระทรวงฉบับเดียวกัน
content: และโดยที่เป็นการสมควรแก้ไขเพิ่มเติมให้พนักงานเจ้าหน้าที่สำนักงานตรวจคนเข้าเมืองมีอำนาจในการตรวจลงตราหนังสือเดินทางหรือเอกสารใช้แทนหนังสือเดินทางประเภทคนอยู่ชั่วคราวให้แก่คนต่างด้าวที่ได้รับการยกเว้นการตรวจลงตราที่มิใช่ผู้ถือหนังสือเดินทางประเภททูตหรือประเภทราชการ
content: เพื่อเป็นการอำนวยความสะดวกให้แก่บุคคลดังกล่าวด้วย จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา (ฉบับที่ ๒) พ.ศ. ๒๕๔๖
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากประเทศไทยได้เป็นสมาชิกกลุ่มความร่วมมือทางเศรษฐกิจเอเชีย - แปซิฟิก (Asia-Pacific Economic Cooperation : APEC) และได้เข้าร่วมโครงการบัตรเดินทางสำหรับนักธุรกิจเอเปค (APEC Business Travel Card : ABTC) ดังนั้น
content: เพื่อเป็นการอำนวยความสะดวกให้แก่ผู้ถือบัตรเดินทางดังกล่าวให้สามารถเดินทางเข้ามาในราชอาณาจักรเป็นการชั่วคราวเพื่อประกอบธุรกิจโดยได้รับยกเว้นการตรวจลงตรา จึงจำเป็นต้องออกกฎกระทรวงนี้
sectionNo: ฉบับที่ 3
content: กฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา (ฉบับที่ ๓) พ.ศ. ๒๕๕๓
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไป
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชาได้ร่วมลงนามในความตกลงสำหรับการอนุวัติการตรวจลงตราเดียวในกรอบยุทธศาสตร์ความร่วมมือทางเศรษฐกิจ อิรวดี - เจ้าพระยา - แม่โขง ณ กรุงพนมเปญ เมื่อวันที่ ๑๗ ธันวาคม พ.ศ. ๒๕๕๐
content: เพื่อกำหนดหลักเกณฑ์ วิธีการ และเงื่อนไข สำหรับการเข้ามาในราชอาณาจักรของคนต่างด้าวที่ได้รับการตรวจลงตราเดียวในกรอบยุทธศาสตร์ความร่วมมือทางเศรษฐกิจ อิรวดี - เจ้าพระยา - แม่โขง จากสถานทูตหรือสถานกงสุลไทยหรือสถานทูตหรือสถานกงสุลกัมพูชา และได้รับความเห็นชอบให้ตรวจลงตราเดียวจากกระทรวงการต่างประเทศ
content: ดังนั้น เพื่อให้เป็นไปตามความตกลงดังกล่าว จึงจำเป็นต้องออกกฎกระทรวงนี้
sectionNo: ฉบับที่ 4
content: กฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา (ฉบับที่ ๔) พ.ศ. ๒๕๕๕
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันได้มีคนต่างด้าวเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลเป็นจำนวนเพิ่มมากขึ้น ดังนั้น เพื่อเป็นการอำนวยความสะดวกในการเดินทางเข้ามาในราชอาณาจักร
content: และสอดคล้องกับแนวนโยบายในการขับเคลื่อนให้ประเทศไทยเป็นเลิศในผลิตภัณฑ์และการบริการด้านสุขภาพและการรักษาพยาบาลในภูมิภาคเอเชีย
content: สมควรกำหนดให้คนต่างด้าวที่มีสัญชาติตามที่รัฐมนตรีว่าการกระทรวงมหาดไทยกำหนดโดยความเห็นชอบของคณะรัฐมนตรีซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลในสถานพยาบาลตามกฎหมายว่าด้วยสถานพยาบาลและผู้ติดตามของบุคคลดังกล่าวจำนวนไม่เกินสี่คน
content: ได้รับยกเว้นการตรวจลงตราและอยู่ในราชอาณาจักรได้ไม่เกินเก้าสิบวัน จึงจำเป็นต้องออกกฎกระทรวงนี้
content: กฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา (ฉบับที่ ๕) พ.ศ. ๒๕๕๙
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 3
content: ข้อ ๓ ในวาระเริ่มแรก การเข้ามาในราชอาณาจักรเป็นการชั่วคราวเพื่อการท่องเที่ยวทางช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับพรมแดนทางบกโดยได้รับการยกเว้นการตรวจลงตราตามข้อ ๑๓ (๓) แห่งกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้น
sectionNo: 3
content: และการเปลี่ยนประเภทการตรวจลงตรา พ.ศ. ๒๕๔๕ ในวันก่อนวันที่กฎกระทรวงนี้ใช้บังคับ มิให้นับรวมเข้าเป็นจำนวนครั้งในการเข้ามาในราชอาณาจักรตามข้อ ๑๓ วรรคสาม แห่งกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. ๒๕๔๕ ซึ่งแก้ไขเพิ่มเติมโดยกฎกระทรวงนี้
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมีคนต่างด้าวซึ่งได้รับยกเว้นการตรวจลงตราในการเข้ามาในราชอาณาจักรเป็นการชั่วคราวเพื่อการท่องเที่ยว
content: เมื่อสิ้นสุดระยะเวลาที่อนุญาตให้อยู่ในราชอาณาจักรได้เดินทางออกและกลับเข้ามาในราชอาณาจักรตามช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับพรมแดนทางบก เพื่อให้ได้สิทธิในการพำนักอยู่ในราชอาณาจักรเป็นการต่อเนื่องเกินระยะเวลาที่กฎหมายกำหนด
content: ซึ่งไม่สอดคล้องกับวัตถุประสงค์ในการให้เข้ามาในราชอาณาจักรเป็นการชั่วคราวเพื่อการท่องเที่ยว ดังนั้น เพื่อให้การจัดระเบียบการเข้าเมืองของคนต่างด้าวเป็นไปโดยเหมาะสม
content: สมควรแก้ไขเพิ่มเติมเงื่อนไขการยกเว้นการตรวจลงตราโดยจำกัดจำนวนครั้งที่ให้คนต่างด้าวเข้ามาในราชอาณาจักรเป็นการชั่วคราวเพื่อการท่องเที่ยวในกรณีที่เข้ามาตามช่องทางอนุญาตของด่านตรวจคนเข้าเมืองหรือด่านพรมแดนดังกล่าว จึงจำเป็นต้องออกกฎกระทรวงนี้
sectionNo: ฉบับที่ 6
content: กฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา (ฉบับที่ ๖) พ.ศ. ๒๕๖๘
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมหลักเกณฑ์ วิธีการ และเงื่อนไขในการตรวจลงตราประเภททูต ประเภทราชการ และประเภทอัธยาศัยไมตรี ให้รองรับหนังสือเดินทางสหภาพยุโรป
content: เพื่อให้สอดคล้องกับความตกลงระหว่างรัฐบาลแห่งราชอาณาจักรไทยกับสหภาพยุโรปว่าด้วยการยอมรับแลสเซ - ปาสเซที่ออกโดยสหภาพยุโรปว่าเป็นเอกสารการเดินทางที่สมบูรณ์ จึงจำเป็นต้องออกกฎกระทรวงนี้